paragraph_text: Među prvim stanovnicima okruga spominju se J. P. Laughlin, Joseph Reed, Burt Dickey i Eva Dix, kao i mnogi traperi i lovci, od kojih su mnogi otišli dalje, no bilo je i onih koji su ostali u tom kraju. Godine 1883. istočno od Pierrea nastaju tri naselja: Blunt, Harrold i Canning. Ova mjesta su napredna pa imaju i škole i svoje novine, a 1890.-tih Blunt ima oko 1,500 stanovnika, no broj mu 1935. ipak opada na oko 500. U okružnom središtu Pierre 1891. osnovana je "Pierre Indian School", koja je do danas aktivna ali pod imenom "Pierre Indian Leaning Center". Pierre je organiziran 1883. s populacijom od 1,800 duša. Danas je to grad s 13,876. st. (2000.) i poznato ribarsko središte na Missouriju.